als_Latn dik_Latn sag_Latn
Acarohet Anxhelina Hadërgjonaj: Duhet të kemi kujdes nga injorantët si ju!
Pas lançimit të video-live në Insta Story, Anxhelina Hadërgjonaj ka qenë ndër artistët e parë që e ka përdorur këtë opsion.
Por duket se video live-t nuk janë pritur aq mirë nga publiku, të cilët e kanë ofenduar atë për fytyrën problematike, madje i kanë quajtur live-t e këngëtares si pamje tmerruese. Përveç publikut, kanë qenë mediat ato që kanë shkruar lajmin me të njëjtën përmbajtje. Kjo gjë e ka acaruar më së shumti Anxhelinën, e cila ka vendosur t’u dedikojë një postim në Instagram mediave që e kanë ofenduar.
Ajo ka postuar foton e fillimit të një artikulli dhe shkruan:
“Si fillim do kisha shumë dëshirë të dija kush është “zotëria” ose “zonja” që e ka qëndisur artikullin.
Së dyti, përgëzoj mediat e tjera që e kanë marrë lajmin gati dhe kanë ndryshuar titullin duke paralajmëruar lexuesit për pamjet makabre. Bravo, na kënaqët! Nuk jam prononcuar asnjëherë për idiotllëqet që shkruhen përditë në lidhje me mua sepse nuk më ndikojnë as për mirë, as për keq.
Por kur shkruhet “kujdes se do të frikësoheni” është shqetësuese, jo sepse më intereson opinioni i injorantit ose injorantes që ka shkruar artikullin, por kjo çështje kalon në bulling.
Ka shumë të rinj dhe të reja që kanë probleme me akne dhe ndonjëherë mund të jetë shkaku i pasigurisë më të madhe që kanë në vetvete. Pastaj kemi tipat si gazetari në fjalë që i bëjnë të ndihen më të pasigurt në vete me shprehjet që përdor kur i referohet dikujt me lëkurë problematike dhe rasti konkret jam unë. Kujdes duhet të kemi nga injorantët si puna jote, kushdo qofsh gazetar i nderuar, se puçrrat unë sot i kam, nesër s’i kam, por vaj medet mendjes s’ke ç’i bën.
Dhe diçka të fundit!
Nuk është trembur ndonjëri deri sot dhe më beso, dal përditë pa make up”./Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn